  Майя Бывальцева Следж-хоккеен шудонъя В. Н. Кузенцов нимо «Удмуртия» клубысь ньылез егит спортсменъёс Россилэн егитъёслэсь сборнояз пыризы. Со сярысь клублэн «ВКонакте» мерлыко вотэсысь огиназ ивортӥзы. Кунлэн люкам командаяз Игорь Козин (капкаез утись), Артём Николаев, Михаил Пушин но Алексей Фёдоров шедизы. Оглом Россилэн сборнояз тямыс командаосысь 15-20 аресъем 16 следж-хоккеистъёс пыризы 8-17 гудырикошконэ Сочиын егитъёслэн люкам командазылэн нырысетӥ тренировкаосыз ортчизы. Сборнойлэн чакланъёсаз вуоно арын ин калыккуспо ӵошатсконъёсы пыриськон. Тодэ вайытом, 2019-тӥ арын Удмуртиын пиналъёслэсь следж-хоккеен шудонъя командазэс кылдытӥзы. Бадӟымъёсыз следж-хоккеистъёс 2019-2020 сезонын Россилэн чемпионатаз куинетӥ инты басьтӥзы. Со сяна, Россилэн сборноеныз шудӥсь спорсменъёс дуннелэн чемпионатэзлэсь зарни медальёссэ утӥзы.  Тегъёс: Спорт Ижкар Следж-хоккей егитъёс Удмуртия Россия  